Rikunarita-ORG/Wikinium huggingface dataset:
# 寰宇

寰宇之圖
**寰宇**者，亦謂之**宇宙**。四方上下曰宇，往古來今曰宙。蓋總時空、賅萬有之稱也。凡形質之凝、能氣之運、諸力之交、律度之常，莫不苞舉於中。自微塵之至纖，至星域之至巨，咸統乎一。

按近世考據，寰宇肇始於太初之震，距今百三十有八億載。始則混沌熅，既而舒張廣衍，遂有形氣。凡目之所及者，星漢雲翳，僅得百之五耳；其餘百之九十五，則為幽質、幽能，冥漠不可見，然力動其中，致寰宇日趨擴張，靡有窮期。

夫寰宇之大，莫可測準。人目所窺，直徑九百三十億光年，然其全貌之廣，或無涯涘。更有多重之說，謂我輩所處，僅萬千之一隅，然事涉玄渺，信否參半，存而不論可也。
# 太陽系

太陽系，由右始，序為日、水、金、地球、火、木、土、天王、海王。
**太陽系**，亦名**日局**，天體之聚群也。日居其正中，諸星依軌道環之而行。內之天體有四類，曰恆星、曰行星、曰矮行星、曰小天體。

恆星者獨日也，為系之中心、至大者也。日生吸力，則諸天體為其所吸引，故有太陽系。

行星有八，蓋分兩類：曰類地、曰類木。類地者，水、金、地、火四星也，類木者，木、土、天王、海王四星也。

矮行星有五，曰穀神、曰冥王、曰妊神、曰鳥神、曰鬩神。

至若小天體者，小行星、彗星、隕星之類也。

衛星為非繞日之天體，乃是繞行星、矮行星、小天體而行，故非小天體之類也。

## 註

|  |
| --- |
| 太陽系 |
|  |
| **日、行星**：**日** • 水 • 金 • 地 • 火 • 木 • 土 • 天王 • 海王 |
| **衛星**：木衛三 • 土衛六 • 木衛四 • 木衛一 • 月 • 木衛二 • 海衛一 • 天衛三 • 土衛五 • 天衛四 • 土衛九 |
| **環**：木 • 土 • 天王 • 海王 |
| **矮行星**：穀神 • 冥王 • 妊神 • 鳥神 • 鬩神 |
| **小天體**：**流星** • **隕星** • **小行星**（近地 • 小行星帶 • 半人馬 • 海外天體（柯伊伯帶 / 離散盤天體）） • **彗星**（歐特星雲） |
# 天體

|  |  |  |  |  |  |  |  |
| --- | --- | --- | --- | --- | --- | --- | --- |
|

|  |
| --- |
|   |
|   |
|  |
|   |
|   |
|   |
|   |

 |
| 天體舉隅 |

凡可觀測之宇宙中，既經科學證實，確知其存在者，或物體、或結構，皆可謂之**天體**。

天體分數類。一者，星體或類星體。若恆星、行星、彗星然，連結緊密。一者謂之結構，如星團、星系，聯繫疏散。是結構也，或包含星體，或復有小結構焉。

## 引據
# 穀神星

**穀神星** |

|  |
| --- |
|  |
| 穀神星，西曆二〇一五年曙光號所攝 |

 |
|  |
| 發見 |
| 測獲者 | 朱塞普·皮亞齊  |
| 測獲之日 | 一八〇一年一月一日  |
| 軌道參數 |
| 軌長半軸 | 四億一千三百八十三萬二千公里 （約二點七七天文單位） |
| 偏心率 | 十萬分之七千九百三十四  |
| 公轉周期 | 一千六百八十一日  |
| 平均軌速 | 每秒十七點八二二公里  |
| 軌道傾角 | 十點五八五度（相對於黃道）  |
| 衛星 | 無  |
| 近日點 | 三億八千零九十九萬六千公里 （約二點五五天文單位） |
| 遠日點 | 四億四千六百六十六萬九千公里 （約三天文單位） |
| 物理特徵 |
| 赤道半徑 | 四百八十七公里 |
| 質量 | 九點四三乘以十之二十次方公斤 |
| 平均密度 | 每立方公分二點零七七克 |
| 表面重力 | 每平方秒零點二七公尺 |
| 自轉周期 | 零點三七八一日 |
| 軸傾角 | 約三度 |
| 反照率 | 約百分之九 |
| 逃逸速度 | 每秒零點五一公里 |
| 表面溫度 | **最低**：未知 **一般**：絕對一百六十七度 **最高**：絕對二百三十九度 |

**穀神星**（序號：一，符號：），太陽系之矮行星也。其軌跡介乎火、木兩曜之間，屬小行星帶。考諸矮行星，其體積列第五，去日為最近，亦無衛星。若論小行星帶之諸曜，則以其為巨魁。西曆一八〇一年，義大利疇人皮亞齊始測獲之，公諸於世。

初，列國星曆家皆視之為行星。然火木之域，繼獲微星日眾，群議遂與同軌諸星統稱小行星，以識其眇。迨西曆二〇〇六年，萬國疇人會盟，始決議歸為矮行星。

西曆二〇一五年三月，美國星槎曙光號抵其境，環而測之。

穀神、地球與月球之大小校勘圖
## 據

|  |
| --- |
| 太陽系 |
|  |
| **日、行星**：**日** • 水 • 金 • 地 • 火 • 木 • 土 • 天王 • 海王 |
| **衛星**：木衛三 • 土衛六 • 木衛四 • 木衛一 • 月 • 木衛二 • 海衛一 • 天衛三 • 土衛五 • 天衛四 • 土衛九 |
| **環**：木 • 土 • 天王 • 海王 |
| **矮行星**：穀神 • 冥王 • 妊神 • 鳥神 • 鬩神 |
| **小天體**：**流星** • **隕星** • **小行星**（近地 • 小行星帶 • 半人馬 • 海外天體（柯伊伯帶 / 離散盤天體）） • **彗星**（歐特星雲） |
# 辰星

水星之貌
**辰星**，去日一辰故稱。坤輿觀之，灰而配之與水，遂又曰**水精**、**北方水星**。洋人謂之**墨丘利**，信使之神。天文代號：。

辰星體小，去日更近，難見其晦明。比鄰於日而嘒。月狀眾窪，無衛星，富鐵。

凡辰星，依曆變置筭，乃視晨見、晨順在冬至後，夕見、夕順在夏至後。

波蘭大占星家哥白尼一生未見之，以為憾。

|  |
| --- |
| 太陽系 |
|  |
| **日、行星**：**日** • 水 • 金 • 地 • 火 • 木 • 土 • 天王 • 海王 |
| **衛星**：木衛三 • 土衛六 • 木衛四 • 木衛一 • 月 • 木衛二 • 海衛一 • 天衛三 • 土衛五 • 天衛四 • 土衛九 |
| **環**：木 • 土 • 天王 • 海王 |
| **矮行星**：穀神 • 冥王 • 妊神 • 鳥神 • 鬩神 |
| **小天體**：**流星** • **隕星** • **小行星**（近地 • 小行星帶 • 半人馬 • 海外天體（柯伊伯帶 / 離散盤天體）） • **彗星**（歐特星雲） |
# 太白

太白
**太白**，即**金星**，太陽系之行星也。論及去日遠近，居第二，與辰星同為晨昏星。倘計大小，居第六，大於水星，小於日一百倍。地球則大於金星三十六倍又二十七分之一。天文代號：。

晨見東方，為啟明；昏見西方，為太白，又曰長庚。《小雅·大東篇》曰︰「東有啟明，西有長庚。有捄天畢，載施之行。」朱熹注之曰︰「啟明、長庚，皆金星也。以其先日而出，故謂之啟明；以其後日而入，故謂之長庚。葢金水二星常附日行而或先或後，但金大水小，故獨以金星為言也。行，行列也，言啟明、長庚亦無實用，但施之行列而已。」《漢書·天文志》曰︰「太白曰西方秋金，義也，言也。」是故金星又曰太白。

## 運

金星運行圖
試測金星于西將伏、東初見時，用遠鏡窺之，必見其體，其光皆如新月之象，或西或東，光恆向日。又于西初見、東將伏時，如前法窺之，則見其光體全圓。若于其留際觀之，見其體又非全圓，而有光有魄。蓋因金星不旋地球如月體。乃得齊見其光之盈縮。故曰︰「金星以太陽為心，如圖，月在太陽人目之間，為丙則無光。金星在太陽人目之間，為乙亦無光。若地在戊日丁月之間，則月光滿。若太陽戊在金星甲地球之間，則金星光滿。若在左右，則月及金星各有半光。光之大小如按古圖，不析其理，雖千百世不能透其根也。」

古者言，太白在本輪上，體小光盛；在本輪下，體大光淡；在左右體，不甚大，而光甚盛。今如圖解之：在高，于時為朢，其體遠，則見小，全透其光，故盛也；在庳，于時為晦，不可得見，晦朔左右去地為近，則體見大哉，生明，故稍淡也；在左右為上下弦，所見半體，故不甚大，遠近之間，又見半光，故甚盛也。

又金星因歲輪于地，時近時遠，遠時顯，其體小而光全。若以遠鏡窺之，難分別其或圓或缺之體。在極遠，左右數十度亦然。若在中距者，其光稍淡，則遠鏡可略測其體之形。然光芒銳利亦難明，別為真體或為虛映之光。惟在極近數十度，則光更淡，又于地近其體，顯大可明見之。

## 另見

* 金星凌日
* 金星曆法

## 據

* 《爾雅·釋天》
* 《古今圖書集成》·曆象彙編乾象典·七政部·彙考·金星圖說
* 《古今圖書集成》·曆象彙編乾象典·天地總部·彙考·日月同經度不同緯度不食圖說

|  |
| --- |
| 太陽系 |
|  |
| **日、行星**：**日** • 水 • 金 • 地 • 火 • 木 • 土 • 天王 • 海王 |
| **衛星**：木衛三 • 土衛六 • 木衛四 • 木衛一 • 月 • 木衛二 • 海衛一 • 天衛三 • 土衛五 • 天衛四 • 土衛九 |
| **環**：木 • 土 • 天王 • 海王 |
| **矮行星**：穀神 • 冥王 • 妊神 • 鳥神 • 鬩神 |
| **小天體**：**流星** • **隕星** • **小行星**（近地 • 小行星帶 • 半人馬 • 海外天體（柯伊伯帶 / 離散盤天體）） • **彗星**（歐特星雲） |
# 歲星

歲星之貌
**木星**者，古曰**歲星**。復曰**福星**。以其周天十二年，與地支同，因以計年故。西洋人謂之**朱庇特**，乃天神也，亦居神之首。是行星之於太陽系去日之列次第五。其上雲霧充盈，無陸無海，人常謂之「下無立錐之地」。南半球有大紅斑，經百年不散。有光環，甚小。有衛星眾，最大者四，曰艾奧、曰歐羅巴、曰蓋尼米德、曰卡利斯托，合稱伽利略衛星。
歲星行天，十二年而周之。古人因以紀年。是為歲星紀年。泰西學人測，木星周天為十一年有餘，不足十二年。至唐每經矯正。天文代號：。

|  |
| --- |
| 太陽系 |
|  |
| **日、行星**：**日** • 水 • 金 • 地 • 火 • 木 • 土 • 天王 • 海王 |
| **衛星**：木衛三 • 土衛六 • 木衛四 • 木衛一 • 月 • 木衛二 • 海衛一 • 天衛三 • 土衛五 • 天衛四 • 土衛九 |
| **環**：木 • 土 • 天王 • 海王 |
| **矮行星**：穀神 • 冥王 • 妊神 • 鳥神 • 鬩神 |
| **小天體**：**流星** • **隕星** • **小行星**（近地 • 小行星帶 • 半人馬 • 海外天體（柯伊伯帶 / 離散盤天體）） • **彗星**（歐特星雲） |
# 牛頓 (單位)

**牛頓**（英文：Newton，數學作：N）者，力之衡也。

今之公制，所謂一牛頓者，以加諸千克之靜物，秒移二分之一米，二秒移一又二分之一米，三秒移二又二分之一米，如是云云。

以此為本，類而推之。倘力倍之，則所移亦倍之。

蓋因格致家奈端首釋其理，故以之名，「牛頓」爲今譯。

## 兼查

* 國際單位制

* 度量衡